Wout van Aert

| Wout van Aert |
| --- | --- |
 Wout van Aert vuonna 2015
Henkilötiedot
Koko nimi:  Wout van Aert
Syntynyt: 15. syyskuuta 1994 (ikä 30)
Kansalaisuus:   Belgia
Pyöräilijä
Pituus:  184 cm
Paino:  66 kg
Joukkue:  Team Visma–Lease a Bike
Laji:  maantie / cyclocross
Ura
Ammattilaisjoukkue(et)
2013 2014–2016 2017–2018 2019−:  Telenet–Fidea Vastgoedservice–Golden Palace Vérandas Willems–Crelan Team Jumbo-Visma / Team Visma–Lease a Bike
Suurimmat voitot
 Cyclocrossin MM 2016, 2017, 2018 Milano – San Remo 2020 Strade Bianche 2020 Gent–Wevelgem 2021 Amstel Gold Race 2021 Omloop Het Nieuwsblad 2022 E3 Saxo Bank Classic 2022, 2023 Bretagne Classic Ouest-France 2022 Tanskan ympäriajo 2018  Maantieajon Belgian-mestaruus 2021  Aika-ajon Belgian-mestaruus 2019, 2020, 2023 Ranskan ympäriajo, pistekilpailu 2022, 9 etappia Espanjan ympäriajo, 3 etappia 
 Tiedot päivitetty: 29. elokuuta 2024 
  [ Muokkaa Wikidatassa ]   
| Mitalit> Maa:   Belgia.Miesten maantiepyöräily. Olympialaiset  | Mitalit> Maa:   Belgia.Miesten maantiepyöräily. Olympialaiset  | Mitalit> Maa:   Belgia.Miesten maantiepyöräily. Olympialaiset  | Maa:   Belgia> Miesten maantiepyöräily. |
| --- | --- | --- | --- |
|  Hopeaa | Tokio 2020 | maantieajo |  |
|  Pronssia | Pariisi 2024 | aika-ajo |  |
| MM-kilpailut  | MM-kilpailut  | MM-kilpailut  |  |
|  Hopeaa | Imola 2020 | aika-ajo |  |
|  Hopeaa | Imola 2020 | maantieajo |  |
|  Hopeaa | Flanderi 2021 | aika-ajo |  |
|  Hopeaa | Glasgow 2023 | maantieajo |  |
| EM-kilpailut  | EM-kilpailut  | EM-kilpailut  |  |
|  Hopeaa | Drenthe 2023 | maantieajo |  |
|  Pronssia | Glasgow 2018 | maantieajo |  |
|  Pronssia | Emmen 2023 | aika-ajo |  |
Miesten cyclocross
| MM-kilpailut  | MM-kilpailut  | MM-kilpailut  |  |
|  Kultaa | Heusden-Zolder 2016 | cyclocross |  |
|  Kultaa | Belvaux 2017 | cyclocross |  |
|  Kultaa | Valkenburg 2018 | cyclocross |  |
|  Hopeaa | Tábor 2015 | cyclocross |  |
|  Hopeaa | Bogense 2019 | cyclocross |  |
|  Hopeaa | Oostende 2021 | cyclocross |  |
|  Hopeaa | Hoogerheide 2023 | cyclocross |  |
|  Hopeaa | Liévin 2025 | cyclocross |  |
| EM-kilpailut  | EM-kilpailut  | EM-kilpailut  |  |
|  Hopeaa | Huijbergen 2015 | cyclocross |  |
|  Hopeaa | Rosmalen 2018 | cyclocross |  |
|  Pronssia | Pontchâteau 2016 | cyclocross |  |
Wout van Aert (s. 15. syyskuuta 1994 Herentals) on belgialainen pyöräilijä, joka kilpailee cyclocrossissa sekä maantiepyöräilyssä. Hän aloitti ammattilaisuransa vuonna 2013, ja on vuodesta 2019 lähtien edustanut Team Jumbo-Visma / Team Visma–Lease a Bike -tallia.
Van Aertin parhaimpiin saavutuksiin kuuluvat kolme perättäistä cyclocrossin maailmanmestaruutta vuosina 2016–2018. Lisäksi hän voitti kyseisinä vuosina myös Belgian kansallisen mestaruuden. Hän on saavuttanut cyclocrossissa myös viisi MM-hopeaa ja kolme EM-mitalia.
Maantiepyöräilyssä hänen vahvuutensa ovat yksipäiväiset klassikkokilpailut, mutta hän on erittäin monipuolinen ajaja. Hän voitti Milano – San Remo -suurklassikon ja Strade Bianche -kilpailun 2020. Hän saavutti samana vuonna myös maantieajon ja aika-ajon MM-hopeaa. Vuonna 2021 hän voitti Gent–Wevelgemin ja Amstel Gold Racen sekä hopeaa Tokion olympialaisten maantieajossa ja Flanderin MM-kilpailujen aika-ajossa. Vuonna 2022 hän voitti Omloop Het Nieuwsbladin, E3 Saxo Bank Classicin ja Bretagne Classic Ouest-Francein, vuonna 2023 E3 Saxo Bank Classicin. Hän saavutti 2023 myös maantieajon MM-hopeaa.
Hänellä on maantieajon EM-pronssia vuodelta 2018, ja samalta vuodelta lisäksi Tanskan ympäriajon kokonaiskilpailun voitto. Maantieajon EM-hopeaa ja aika-ajon EM-pronssia hän saavutti 2023. Hän voitti Belgian-mestaruuden maantieajossa 2021 sekä aika-ajossa 2019 ja 2020. Ranskan ympäriajossa hän on voittanut yhdeksän etappia sekä pistekilpailun vuonna 2022. Vuoden 2021 kilpailussa hän osoitti monipuolisuuttaan voittamalla kolme etappia: vuorietapin, aika-ajon ja Champs-Élysées'lle päättyneen kirietapin.
Pariisin olympialaisissa 2024 van Aert sai aika-ajon olympiapronssia. Saman vuoden Espanjan ympäriajossa hän on voittanut kolme etappia.